cyanic-selkie/wikianc huggingface dataset:
Βαρβάρα Φίλιου
Προσωπική ζωή
Η μητέρα της Φίλιου, Ελεονώρα Μαρίνοβα, είναι πρώην Βουλγάρα αθλήτρια της ρυθμικής γυμναστικής και διαγωνιζόμενη σε εθνικό επίπεδο σε αγώνες ρυθμικής γυμναστικής στην Ελλάδα. Η Φίλιου ξεκίνησε τα μαθήματα ρυθμικής γυμναστικής από την ηλικία των 7 ετών.
Εξωτερικοί σύνδεσμοι
Κατηγορία:Ελληνίδες αθλήτριες της ρυθμικής γυμναστικής
Ισοπροτερενόλη
Η ισοπρεναλίνη ή ισοπροτερενόλη είναι φάρμακο που χρησιμοποιείται για τη θεραπεία της βραδυκαρδίας (αργός καρδιακός ρυθμός), του καρδιακού αποκλεισμού και σπάνια για το άσθμα. Είναι ένας μη επιλεκτικός αγωνιστής β αδρενοϋποδοχέα που είναι το ανάλογο της ισοπροπυλαμίνης της επινεφρίνης (αδρεναλίνη).
Ιατρικές χρήσεις
Χρησιμοποιείται για τη θεραπεία του καρδιακού αποκλεισμού και των επεισοδίων του συνδρόμου Άνταμς-Στόουκς που δεν προκαλούνται από κοιλιακή ταχυκαρδία ή μαρμαρυγή, σε καταστάσεις έκτακτης ανάγκης για καρδιακή ανακοπή έως ότου μπορεί να χορηγηθεί ηλεκτρικό σοκ, για βρογχόσπασμο που συμβαίνει κατά τη διάρκεια της αναισθησίας και ως συμπλήρωμα στη θεραπεία του υπογκαιμικού σοκ, σηπτικού σοκ, χαμηλή καρδιακή παροχή (υποϋπερδιέγερση), συμφορητική καρδιακή ανεπάρκεια και καρδιογενή καταπληξία.
Ιστορικά, χρησιμοποιήθηκε για τη θεραπεία του άσθματος μέσω μετρημένων αερολυμάτων ή συσκευών νεφελοποίησης. Ήταν επίσης διαθέσιμο σε υπογλώσσια, στοματικά, ενδοφλέβια και ενδομυϊκά σκευάσματα. Η ομάδα εμπειρογνωμόνων του Εθνικού Προγράμματος Εκπαίδευσης και Πρόληψης για το Άσθμα των ΗΠΑ συνιστά να μην χρησιμοποιηθεί ως εκνέφωμα στην οξεία βρογχοσυστολή.
Παρενέργειες
Οι ανεπιθύμητες ενέργειες της ισοπρεναλίνης περιλαμβάνουν νευρικότητα, πονοκέφαλο, ζάλη, ναυτία, θόλωση της όρασης, ταχυκαρδία, αίσθημα παλμών, στηθάγχη, προσβολές Adams-Stokes, πνευμονικό οίδημα, υπέρταση, υπόταση, κοιλιακές αρρυθμίες, ταχυαρρυθμίες, δυσκολία στην αναπνοή, εφίδρωση, ήπιος τρόμος, αδυναμία, έξαψη και ωχρότητα. Έχει αναφερθεί ότι η ισοπροτερενόλη προκαλεί αντίσταση στην ινσουλίνη που οδηγεί σε διαβητική κετοξέωση.
Φαρμακοδυναμική
Η ομάδα ισοπροπυλαμίνης στην ισοπρεναλίνη την καθιστά επιλεκτική για τους β υποδοχείς. Οι ελεύθερες υδροξυλομάδες κατεχόλης την διατηρούν ευαίσθητη στον ενζυματικό μεταβολισμό.
Ιστορία
Εγκρίθηκε για πρώτη φορά στις ΗΠΑ το 1947. Μεταξύ 1963 και 1968 στην Αγγλία, την Ουαλία, τη Σκωτία, την Ιρλανδία, την Αυστραλία και τη Νέα Ζηλανδία σημειώθηκε αύξηση των θανάτων μεταξύ των ατόμων που χρησιμοποιούν ισοπρεναλίνη για τη θεραπεία του άσθματος. Αυτό αποδόθηκε σε υπερβολική δόση: οι εισπνευστήρες που παράγονταν σε αυτήν την περιοχή διανέμουν πέντε φορές τη δοσολογία που χορηγήθηκε από εισπνευστήρες που παράγονται στις ΗΠΑ και τον Καναδά, όπου δεν παρατηρήθηκαν θάνατοι.
Παραπομπές
Κατηγορία:Κατεχολαμίνες Κατηγορία:Φάρμακα που δρουν στο καρδιαγγειακό σύστημα
Βία Τζούλια
Παρά τη διακοπή του προγράμματος εξαιτίας της «Pax romana» του 1511 και τον θάνατο του Πάπα δύο χρόνια αργότερα, η νέα οδός κατέστη ταχύτατα ένα από τα βασικά κέντρα της αναγεννησιακής Ρώμης. Πολλά μέγαρα και ναοί ανεγέρθηκαν σε αυτή από τους σημαντικότερους αρχιτέκτονες της εποχής, όπως από τον Ραφαήλ και τον Αντόνιο ντα Σανγκάλλο τον νεότερο. Αρκετοί αρχιτέκτονες επέλεγαν να μετακομίσουν εκεί, όπως και αρκετές οικογένειες ευγενών. Επίσης, πολλές ευρωπαϊκές χώρες και ιταλικές πόλεις-κράτη επέλεξαν να κτίσουν ναούς για τους παροίκους τους στην οδό ή σε άμεση γειτνίαση με αυτή.
Την εποχή του μπαρόκ η οικοδομική δραστηριότητα συνεχίσθηκε αδιάλειπτα, καθοδηγούμενη από τους σημαντικότερους αρχιτέκτονες της εποχής, όπως ήταν οι Φραντσέσκο Μπορρομίνι, Κάρλο Μαντέρνο και Τζάκομο ντέλλα Πόρτα. Η Βία Τζούλια ήταν πλέον αγαπημένο μέρος των ευγενών της Ρωμης και έγινε τόπος διεξαγωγής αποκριάτικων παρελάσεων. Από την άλλη, οι Πάπες και ιδιώτες χορηγοί συνέχισαν να φροντίζουν τον δρόμο ιδρύοντας φιλανθρωπικά ιδρύματα και παρέχοντας πόσιμο νερό στην περιοχή.
Από τα μέσα του 18ου αιώνα η μετατόπιση του κέντρου της Ρώμης προς το Κάμπο Μάρτσιο σταμάτησε την οικοδομική δραστηριότητα και προκάλεσε την εγκατάλειψη της Βία Τζούλια από τους ευγενείς, που αντικαταστάθηκαν από τεχνίτες με τα εργαστήριά τους Η νέα φυσιογνωμία κράτησε μέχρι τον 20ό αιώνα. Κατά τη φασιστική εποχή κάποια κατασκευαστικά προγράμματα διέσπασαν την ενότητα της οδού στο κεντρικό τμήμα της και η βλάβη αυτή δεν έχει ακόμη επιδιορθωθεί. Παρά το γεγονός αυτό, η Βία Τζούλια παραμένει ένας από τους πλουσιότερους δρόμους της Ρώμης σε τέχνη και ιστορία. Και μετά από μια σχετική παρακμή δύο αιώνων, από τη δεκαετία του 1950 η φήμη του ανανεώθηκε.
Τοποθεσία και προέλευση του ονόματος
Η Βία Τζούλια είναι παράλληλη με τον ποταμό Τίβερη, ευρισκόμενη κοντά στην αριστερή του όχθη από την Πιάτσα Σαν Βιντσέντσο Παλλόττι κοντά στη Γέφυρα του Σίξτου μέχρι την Πιάτσα ντελ όρο. Το μήκος της είναι 950 μέτρα και συνδέει τα Δημοτικά Διαμερίσματα (rioni) 7ο (Ρέγκολα) και 5ο (Πόντε). Η οδός πήρε το όνομα του Πάπα Ιουλίου Β΄, που είχε διατάξει την κατασκευή της το έτος 1508. Στο παρεθόν είχε επίσης αποκληθεί Βία Ματζιστράλις (Via Magistralis) εξαιτίας της σημασίας της και Βία Ρέκτα εξαιτίας του ότι είναι ευθύγραμμη.
Παραπομπές
Τζουλια
Peggy Gou
Πρώιμη ζωή
Η Πέγκυ Γκου ξεκίνησε να παίζει πιάνο στην ηλικία των 8 ετών και σε ηλικία 14 ετών οι γονείς της την έστειλαν στο Λονδίνο της Αγγλίας, όπου ξεκίνησε πραγματικά η μουσική της εκπαίδευση. Επέστρεψε ωστόσο στην Κορέα στα 18 της χρόνια αλλά μετά από έξι μήνες γύρισε και πάλι στο Λονδίνο με σκοπό να σπουδάσει μόδα στο London College Of Fashion. Αφού αποφοίτησε εργάστηκε ως συντάκτρια στο Λονδίνο για το περιοδικό Harper΄s Bazaar Korea και στη συνέχεια μετακόμισε στο Βερολίνο της Γερμανίας όπου ζει μέχρι και σήμερα.
Καριέρα
Η Πέγκυ Γκου διδάχτηκε το DJing από μια φίλη της στη Κορέα το 2009. Η πρώτη της εμφάνιση έγινε στο Cirque Le Soir ενώ αργότερα έκανε εμφανίσεις κάθε εβδομάδα στο The Book Club του Λονδίνου. Είναι η πρώτη Κορεάτισσα DJ που κατάφερε να παίξει μουσική στο Berghain κλαμπ του Βερολίνου.
Το 2013 άρχισε να χρησιμοποιεί το AbletonLive, πρόγραμμα μουσικής παραγωγής, δημιουργώντας τα δικά της κομμάτια και κυκλοφορόντας το πρώτο της κομμάτι Hungboo το 2014. Τον Ιανουάριο του 2016 η Γκου ξεκίνησε την καριέρα της στην εταιρεία Radio Slave΄s Rekids κυκλοφορώντας το άλμπουμ The Art Of War Part 1. Ξεκίνησε την περιοδεία της το 2017 για πρώτη φορά στη Βόρεια Αμερική στο Boiler Room της Νέας Υόρκης. Στη συνέχεια, κυκλοφόρησε 4 Eps, συμπεριλαμβανομένου του Seek ForMaktoop, με το κομμάτι It Makes You Forget (Itgehane) να γίνεται μεγάλη επιτυχία και να είναι ένα από τα πιο αξέχαστα του 2018 με αποτέλεσμα να κερδίσει βραβείο καλύτερου κομματιού στα AIMIndependent Music Awards, στις δισκογραφικές Ninja Tune και Phonica. Παράλληλα, κυκλοφόρησαν τα EP Once, στο οποίο η Γκου τραγούδησε για πρώτη φορά, και Han Jan το ίδιο έτος, ενώ τον Απρίλιο του 2019 το Moment Τον Φεβρουάριο του 2019, η Πέγκυ Γκου ξεκίνησε τη δική της εταιρία μόδας με όνομα KIRIN, έχοντας την υποστήριξη του Virgil Abloh. Το 2019, η Πέγκυ Γκου κατάφερε να δημιουργήσει τη δική της δισκογραφική εταιρεία, που ονομάζεται Gudu Records. Την ίδια χρονιά το περιοδικό Forbes την όρισε ως μια από τις Ασιάτες Ηγέτες, πρωτοπόρους και επιχειρηματίες κάτω των 30 ετών. Το άλμπουμ της που κυκλοφόρησε με τίτλο DJ Kicks: Peggy Gou, την οδήγησε να εμφανιστεί για πρώτη φορά στο Billboard, κατακτώντας την 9η θέση στις πωλήσεις Χορευτικής/Ηλεκτρονικής μουσικής άλμπουμ και η δεύτερη συλλογή που μπήκε στο top 10 μετά τη συλλογή του Moodymann΄s. Στις 25 Ιουλίου κυκλοφόρησε για πρώτη φόρα μουσικό βίντεο για το πολύ επιτυχημένο κομμάτι της Starry Nights για την AppleMusic ενώ τον Σεπτέμβριο το βίντεο δημοσιεύθηκε παγκοσμίως στο YouTube. Επίσης, σε ένα χρόνο κάνει περισσότερες από 100 ζωντανές εμφανίσεις σε παγκόσμια φεστιβάλ όπως το Coachella, το Amsterdam Dance Event, το Ibiza κ.α. και σε αρκετές από αυτές συμμετέχουν γνωστοί καλλιτέχνες.
Εξωτερικοί σύνδεσμοι
Κατηγορία:Νοτιοκορεάτες μουσικοί Κατηγορία:Νοτιοκορεάτες μουσικοί παραγωγοί Κατηγορία:Νοτιοκορεάτες DJ
Ζαν-Μπατίστ Τυμπί
Ο Ζαν-Μπατίστ Τυμπί (γαλλικά: Jean-Baptiste Tuby), γεννήθηκε στη Ρώμη το 1635 και πέθανε στο Παρίσι το 1700, ήταν Γάλλος γλύπτης ιταλικής καταγωγής, περισσότερο γνωστός για τα γλυπτά στα σιντριβάνια των κήπων των Βερσαλλιών. Το έργο του εκφράζει την έξαρση του μπαρόκ σε συνδυασμό με τον κλασικισμό του στυλ του Λουδοβίκου ΙΔ΄.
Είχε επιτυχημένη σταδιοδρομία στην υπηρεσία του Λουδοβίκου ΙΔ΄, έγινε γρήγορα ένας από τους πιο διαπρεπείς γλύπτες στη Γαλλία και συνέβαλε στη Γαλλική τέχνη του 17ου αιώνα.
Βιογραφικά στοιχεία
Ο Ζαν-Μπατίστ Τυμπί γεννήθηκε ως Τζανμπατίστα Τούμπι στη Ρώμη το 1635 (ο πατέρας του ήταν Γάλλος) και εκπαιδεύτηκε αρχικά ως γλύπτης στην Ιταλία, πριν εγκατασταθεί στη Γαλλία λίγο μετά το 1660. Αρχικά εργάστηκε στο εργοστάσιο των Γκομπλέν, με διευθυντή τον Σαρλ Λε Μπρεν, Πρώτο ζωγράφο του βασιλιά. Το 1664–65, εργάστηκε για την κατασκευή γλυπτών για τα τεχνητά σπήλαια και τις βεράντες του κάστρου του Σαιν-Ζερμαίν-αν-Λαι. Η επιτυχία τους τον οδήγησε στην ανάληψη μεγάλων έργων για τα σιντριβάνια και τους κήπους του ανακτόρου των Βερσαλλιών, μεταξύ των οποίων το επιχρυσωμένο γλυπτό του Απόλλωνα και του άρματος του για την Κρήνη του Απόλλωνα (1668-71), τα αλληγορικά χάλκινα αγάλματα του ποταμού Σον και του Ροδανού για το κεντρικό σιντριβάνι (1683) και το άγαλμα της Φλόρας. Κατασκεύασε επίσης ένα μνημειώδες άγαλμα της Ειρήνης και ένα μεγάλο σκαλισμένο μαρμάρινο βάζο για την αυλή, και πολλά άλλα αγάλματα με μυθολογικά θέματα για τις αλέες και τους κλειστούς κήπους στο πάρκο.
Το 1663 έγινε δεκτός στη Βασιλική Ακαδημία Ζωγραφικής και Γλυπτικής.
Ο Ζαν-Μπατίστ Τυμπί πολιτογραφήθηκε Γάλλος πολίτης το 1672 και παντρεύτηκε την ανιψιά του Σαρλ Λε Μπρεν. Πέθανε στο Παρίσι στις 9 Αυγούστου 1700.
Εξωτερικοί σύνδεσμοι
Κατηγορία:Γάλλοι γλύπτες
Οικία Κόντογλου
Η Οικία Κόντογλου, όπου έζησε ο ζωγράφος, αγιογράφος και συγγραφέας από το Αϊβαλί της Μ. Ασίας Φώτης Κόντογλου (1896 - 1965), βρίσκεται στον παλαιό αθηναϊκό οικισμό του Κυπριάδου, επί της οδού Βιζυηνού αριθ. 16. Το σπίτι του Κόντογλου κτίστηκε σε σχέδια του αρχιτέκτονα Κίμωνα Λάσκαρη στα 1931 - 1932.
Ο Κόντογλου, προσηλωμένος στα ιδεώδη της βυζαντινολαϊκής τέχνης, στολίζει, με την τεχνική της νωπογραφίας (fresco) και μεταβυζαντινή διάταξη, το μπροστινό δωμάτιο του σπιτιού του με τοιχογραφίες, καμωμένες με το χέρι του και με τη βοήθεια του Γιάννη Τσαρούχη και του Νίκου Εγγονόπουλου, που ήταν μαθητές του εκείνο τον καιρό. Σήμερα, το έργο αυτό έχει αποτοιχιστεί και βρίσκεται στην Εθνική Πινακοθήκη. Σ' ένα άλλο τοίχο του σπιτιού ξεχωρίζει η μεγάλη σύνθεση με τους πρόσφυγες, ένα είδος σαράντα μαρτύρων που περιμένουν τον κατακλυσμό, έργο που συμβολίζει τα πάθη των Ελλήνων.
Το σεμνό και ασκητικό κτίριο, εργαστήριο και συνάμα κατοικία, σώζεται μέχρι σήμερα. Στην περιοχή του Κυπριάδου, όπου ζούσε ο Κόντογλου, είχαν εγκαταστήσει τα εργαστήριά τους κι άλλοι ζωγράφοι της προοδευτικής Γενιάς του '30. Ανάμεσά τους ο Σπύρος Παπαλουκάς (με τον οποίο ο Κόντογλου είχε συγκατοικήσει στην Κολοκυνθού), ο Ουμβέρτος Αργυρός, ο Γιάννης Σπυρόπουλος, ο Γιώργος Βακαλό κ. ά. Εκεί έζησε και ο αρχιτέκτονας Δημήτρης Πικιώνης, με τον οποίο ο Κόντογλου είχε αναπτύξει μεγάλη φιλία.
Ως αγιογράφος ο Κόντογλου, "φανατικός κήρυκας στην επιστροφή στη βυζαντινή παράδοση", εικονογράφησε κατά τη βυζαντινή τεχνοτροπία γειτονικές με το σπίτι του εκκλησίες, όπως την Εκκλησία του Αγίου Λουκά στην οδό Πατησίων και τη βυζαντινή Ομορφοκκλησιά στο Γαλάτσι, κοντά στα προσφυγικά σπίτια του Περισσού.
Σήμερα, το σπίτι που έζησε ο Κόντογλου, με επιμέλεια της κόρης του Δέσπως Κόντογλου - Μαρτίνου, έχει μετατραπεί σε επισκέψιμο μουσείο. Στην είσοδό του υπάρχει εντοιχισμένη φαγεντιανή πλάκα με την επιγραφή: "Εδώ έζησε και εργάσθηκε ο Φώτης Κόντογλου από Αϊβαλί της Μ. Ασίας".
Στο προαύλιο της γειτονικής Εκκλησίας της Κοιμήσεως της Θεοτόκου, Κυπριάδου, έχει τοποθετηθεί μια μπρούτζινη προτομή του Φώτη Κόντογλου, φιλοτεχνημένη από το γλύπτη Μιχάλη Ζερβό.
ACS Omega (επιστημονικό περιοδικό)
Το περιοδικό ACS Omega είναι διεθνές έγκριτο επιστημονικό περιοδικό, με «τυφλό» σύστημα κριτών (peer-reviewed), ανοιχτής πρόσβασης. Κάθε εβδομάδα, δημοσιεύει άρθρα σχετικά με την επιστήμη της Χημείας και τις παρεμφερείς με αυτή, επιστήμες. Αρχισυντάκτες του περιοδικού σήμερα είναι οι ερευνητές Δρ. Krishna Ganesh και Δρ. Deqing Zhang.
Το έτος 2019, σύμφωνα με το Journal Citation Reports, το περιοδικό είχε αρκετά υψηλό δείκτη απήχησης, ήτοι: 2,870.
Το περιοδικό έχει εκδώσει περίπου 4,250 άρθρα, μετά από κρίση, μεταξύ του χρονικού διαστήματος, Ιουλίου2016 και Ιουνίου 2019. Ο μέσος χρόνος αναμονής ανά άρθρο -για πρώτη απάντηση μετά την υποβολή- είναι κατά μέσο όρο 22 ημέρες.
Παραπομπές
Κατηγορία:Επιστημονικά περιοδικά
Ιπτάμενος δίσκος
Ο όρος ιπτάμενος δίσκος μπορεί να αναφέρεται σε:
Ιωάννα Καφετζή
Η Γιαννούλα "Ιωάννα" Καφετζή (Νέα Ιωνία Μαγνησίας 30 Μαΐου 1976) είναι πρώην δρομέας και άλτης εις μήκος. Κέρδισε ένα χάλκινο μετάλλιο στο τρέξιμο γυναικών 4*100μ, στους Μεσογειακούς Αγώνες 2001 στην Τυνησία. Τότε αποφάσισε να επικεντρωθεί στο άλμα εις μήκος και συμμετέχετε με την ελληνική ομάδα στους Θερινούς Ολυμπιακούς 2004. Κατά την διάρκεια της αθλητικής καριέρας της, η Καφετζή κατέρριψε το ατομικό της ρεκόρ με 6,71μ στο άλμα εις μήκος στην αθλητική διοργάνωση "Βενιζέλεια" στα Χανιά.
Στην ίδια διοργάνωση βαθμολογήθηκε με Α και κατάφερε να προκριθεί, μαζί με την Στυλιανή Πιλάτου και την Νίκη Ξάνθου, στους Θερινούς Ολυμπιακούς Αγώνες 2004 στην Αθήνα. Κατά τους προημιτελικούς αγώνες, η Καφετζή κατάφερε ένα εξαιρετικό άλμα 6.49μ με την πρώτη προσπάθεια. Με ένα φάουλ στην δεύτερη προσπάθεια και με ένα χαμηλό άλμα στη τρίτη προσπάθεια, απέτυχε για έξι εκατοστά να προκριθεί στους τελικούς καθώς κατατάχθηκε τελικά στην δέκατη έκτη θέση από τους συνολικά 36 άλτες εις μήκος. Εκπροσώπησε την Ελλάδα στο Παγκόσμιο Πρωτάθλημα Στίβου 2005 αλλά και πάλι δεν κατάφερε να προκριθεί στον τελικό της διοργάνωσης.
Εξωτερικοί σύνδεσμοι
Κατηγορία:Ελληνίδες αθλήτριες δρόμων ταχύτητας Κατηγορία:Ελληνίδες αθλήτριες του άλματος εις μήκος Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2004 Κατηγορία:Αθλητές του στίβου στους Μεσογειακούς Αγώνες 2001 Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Dune (μυθιστόρημα)
Το Dune είναι μυθιστόρημα επιστημονικής φαντασίας του Αμερικανού συγγραφέα Φρανκ Χέρμπερτ. Το έργο πρωτοδημοσιεύτηκε σε δυο μέρη, το 1965 στο περιοδικό Analog. Την ίδια χρονιά κέρδισε το Βραβείο Nebula και το 1966 το Βραβείο Hugo, τα σημαντικότερα βραβεία επιστημονικής φαντασίας στις Η.Π.Α..
Το μυθιστόρημα διαδραματίζεται σε μια μελλοντική φεουδαρχική, διαστρική κοινωνία στην οποία κατοικούν ευγενείς που ελέγχουν τα πλανητικά τιμάρια.
Διηγείται την ιστορία του νεαρού Paul Atreides, του οποίου η οικογένεια είχε υπό την κατοχή της το τιμάριο του πλανήτη Arrakis, ο οποίος αν και είναι ένας αφιλόξενος και διάσπαρτα κατοικημένος ερημικός χερσότοπος, περιέχει στο εσωτερικό του την ουσία melange, που όταν έρθει σε επαφή με τον ήλιο και τον αέρα μετατρέπεται σε σκόνη. Αυτή η σκόνη είναι ένα ψυχεδελικό φάρμακο που επεκτείνει τη διάρκεια της ζωής και διεγείρει τις πνευματικές ικανότητες. Το melange είναι, επίσης, απαραίτητο για τη κατάκτηση του σύμπαντος, το οποίο απαιτεί ένα είδος πολυδιάστατης επίγνωσης και πρόβλεψης των πραγμάτων που μόνο η ουσία προσφέρει. Εξαιτίας της πολύτιμης, για όλη την διαστρική κοινωνία, φύσης του melange, η κατοχή του συγκεκριμένου πλανήτη θεωρείται ζωτικής σημασίας. Στο βιβλίο περιγράφονται όλες οι πολιτικοί, κοινωνικοί, θρησκευτικοί, τεχνολογικοί και μηχανισμοί εξουσίας και διαπλοκής των ανθρώπινων κοινωνιών, καθώς ισχυρές οικογένειες ευγενών παλεύουν για την κατοχή του πολύτιμου πλανήτη.
Εξωτερικοί σύνδεσμοι
Κατηγορία:Αμερικανικά μυθιστορήματα Κατηγορία:Μυθιστορήματα που διαδραματίζονται στο μέλλον Κατηγορία:Μυθιστορήματα επιστημονικής φαντασίας Κατηγορία:Μυθιστορήματα που έγιναν ταινίες Κατηγορία:Μυθιστορήματα του 1965 Κατηγορία:Dune (σειρά) Κατηγορία:Μυθιστορήματα που έγιναν τηλεοπτικές σειρές
Σιμετιδίνη
Η σιμετιδίνη, διαθέσιμη με την εμπορική ονομασία Tagamet μεταξύ άλλων, είναι ανταγωνιστής του υποδοχέα ισταμίνης H2 που αναστέλλει την παραγωγή οξέων του στομάχου. Χρησιμοποιείται κυρίως στη θεραπεία της καούρας και των πεπτικών ελκών.
Η ανάπτυξη των μακράς-δράσης ανταγωνιστές υποδοχέα Η2 με λιγότερες αλληλεπιδράσεις και ανεπιθύμητες ενέργειες, όπως η ρανιτιδίνη και η φαμοτιδίνη, μείωσε την χρήση της σιμετιδίνης, και αν και εξακολουθεί να χρησιμοποιείται, η σιμετιδίνη δεν είναι πλέον μεταξύ των πιο ευρέως χρησιμοποιούμενων ανταγωνιστών του υποδοχέα H2.
Ιατρικές χρήσεις
Η σιμετιδίνη χρησιμοποιείται για την αναστολή της παραγωγής γαστρικού οξέος και χρησιμοποιείται στη θεραπεία της καούρας και των πεπτικών ελκών.
Ορισμένα στοιχεία δείχνουν ότι η σιμετιδίνη μπορεί να είναι αποτελεσματική στη θεραπεία των κοινών κονδυλωμάτων, αλλά πιο αυστηρές διπλές-τυφλές κλινικές δοκιμές διαπίστωσαν ότι δεν ήταν πιο αποτελεσματική από το εικονικό φάρμακο.
Τα αποδεικτικά στοιχεία υποστηρίζουν ευεργετικό ρόλο ως πρόσθετη θεραπεία στον καρκίνο του παχέος εντέρου.
Παρενέργειες
Οι αναφερόμενες ανεπιθύμητες ενέργειες της σιμετιδίνης περιλαμβάνουν διάρροια, εξανθήματα, ζάλη, κόπωση, δυσκοιλιότητα και μυϊκό πόνο, που είναι συνήθως ήπιες και παροδικές. Έχει αναφερθεί ότι μπορεί να εμφανιστεί ψυχική σύγχυση στους ηλικιωμένους. Λόγω των ορμονικών της αποτελεσμάτων, η σιμετιδίνη σπάνια μπορεί να προκαλέσει σεξουαλική δυσλειτουργία, συμπεριλαμβανομένης της απώλειας λίμπιντο και στυτικής δυσλειτουργίας και γυναικομαστίας (0,1-0,2%) σε άνδρες κατά τη διάρκεια μακροχρόνιας θεραπείας. Σπάνια, έχει αναφερθεί διάμεση νεφρίτιδα, κνίδωση και αγγειοοίδημα με θεραπεία με σιμετιδίνη. Η σιμετιδίνη σχετίζεται επίσης συνήθως με παροδική αυξημένη δραστηριότητα αμινοτρανσφεράσης. Η ηπατοτοξικότητα είναι σπάνια.
Υπερβολική δόση
Η σιμετιδίνη φαίνεται να είναι πολύ ασφαλής σε υπερβολική δόση, χωρίς να προκαλεί συμπτώματα ακόμη και με μαζικές υπερδοσολογίες (π.χ. 20 g).
Φαρμακοδυναμική
Η μηχανισμός της δράσης της σιμετιδίνης ως αντιόξινο είναι ως ανταγωνιστής του Η2 υποδοχέα ισταμίνης. Έχει βρεθεί ότι συνδέεται με τον υποδοχέα Η2 με Κ d 42 nΜ.
Η σιμετιδίνη είναι ισχυρός αναστολέας ορισμένων ενζύμων του κυτοχρώματος Ρ450 (CYP450), συμπεριλαμβανομένων των CYP1A2, CYP2C9, CYP2C19, CYP2D6, CYP2E1 και CYP3A4. Το φάρμακο φαίνεται να αναστέλλει κυρίως τα CYP1A2, CYP2D6 και CYP3A4, για τα οποία περιγράφεται ως μέτριος αναστολέας. Αυτό είναι αξιοσημείωτο δεδομένου ότι αυτά τα τρία ισοένζυμα CYP450 εμπλέκονται στο βιομετασχηματισμούς φαρμάκων που προκαλούνται από το CYP450. Ωστόσο, τα CYP1A2, CYP2C9, CYP2C19, CYP2D6, CYP2E1 και CYP3A4 εμπλέκονται επίσης στον οξειδωτικό μεταβολισμό πολλών κοινώς χρησιμοποιούμενων φαρμάκων. Ως αποτέλεσμα, η σιμετιδίνη έχει τη δυνατότητα για μεγάλο αριθμό φαρμακοκινητικών αλληλεπιδράσεων.
Η σιμετιδίνη αναφέρεται ότι είναι ανταγωνιστικός και αναστρέψιμος αναστολέας πολλών ενζύμων του CYP450,   αν και η μηχανική μη αναστρέψιμη αναστολή έχει επίσης ταυτοποιηθεί για την αναστολή της σιμετιδίνης του CYP2D6. Αναστέλει αναστρέψιμα τα ένζυμα CYP450 δεσμεύοντας απευθείας το σύμπλοκο αίμης-σιδήρου της δραστικής θέσης μέσω ενός από τα άτομα αζώτου δακτυλίου ιμιδαζόλης, εμποδίζοντας έτσι την οξείδωση άλλων φαρμάκων.
Η σιμετιδίνη έχει βρεθεί ότι διαθέτει ασθενή αντιανδρογόνο δράση σε υψηλές δόσεις   Ανταγωνίζεται άμεσα και αναστρέψιμα τον υποδοχέα ανδρογόνων (AR), τον βιολογικό στόχο του ανδρογόνων όπως η τεστοστερόνη και διυδροτεστοστερόνη (DHT). Ωστόσο, η συγγένεια της σιμετιδίνης για τον AR είναι πολύ ασθενής. Μία μελέτη, έδειξε μόνο 0,00084% της συγγένειας του αναβολικού στεροειδούς μετριβολόνη (100%) για τον ανθρώπινο AR (Ki = 140 μM και 1,18 nM, αντίστοιχα). Σε κάθε περίπτωση, σε αρκετά υψηλές δόσεις, η σιμετιδίνη έχει καταδείξει ασθενή αλλά σημαντικά αντιανδρογόνα αποτελέσματα σε ζώα, συμπεριλαμβανομένων αντιανδρογόνων επιδράσεων στον κοιλιακό προστάτη και στους νεφρούς ποντικού, μειώσεις στο βάρος των αρσενικών βοηθητικών αδένων όπως ο προστάτης και οι σπερματοδόχες κύστεις σε αρουραίους και αυξημένα επίπεδα γοναδοτροπίνης σε αρσενικούς αρουραίους (λόγω μειωμένης αρνητικής ανάδρασης στον άξονα υποθαλάμου-υπόφυσης-γονάδων από τα ανδρογόνα). Εκτός από τον ανταγωνισμό AR, η σιμετιδίνη έχει βρεθεί ότι αναστέλλει την 2- υδροξυλίωση της οιστραδιόλης (μέσω αναστολής των ενζύμων CYP450, τα οποία εμπλέκονται στη μεταβολική απενεργοποίηση της οιστραδιόλης), με αποτέλεσμα αυξημένα επίπεδα οιστρογόνου. Το φάρμακο έχει επίσης αναφερθεί ότι μειώνει τη βιοσύνθεση της τεστοστερόνης και αυξάνει τα επίπεδα προλακτίνης σε μεμονωμένες αναφορές περιπτώσεων, επιδράσεις που μπορεί να είναι δευτερεύουσες σε αυξημένα επίπεδα οιστρογόνων.
Φαρμακοκινητική
Η σιμετιδίνη απορροφάται γρήγορα ανεξάρτητα από την οδό χορήγησης. Η από του στόματος βιοδιαθεσιμότητα της σιμετιδίνης είναι 60 έως 70%. Η έναρξη της δράσης της σιμετιδίνης όταν λαμβάνεται από το στόμα είναι 30 λεπτά, και τα επίπεδα αιχμής εμφανίζονται εντός 1 έως 3 ωρών. Η σιμετιδίνη κατανέμεται ευρέως σε όλους τους ιστούς. Είναι ικανό να διασχίσει τον αιματοεγκεφαλικό φραγμό και μπορεί να παράγει δράσεις στο κεντρικό νευρικό σύστημα (π.χ. πονοκεφάλους, ζάλη, υπνηλία ). Ο όγκος κατανομής της σιμετιδίνης είναι 0,8 L / kg σε ενήλικες και 1,2 έως 2,1 L / kg στα παιδιά. Η δέσμευση πρωτεϊνών στο πλάσμα είναι 13 έως 25% και λέγεται ότι δεν έχει φαρμακολογική σημασία. Η σιμετιδίνη υφίσταται σχετικά μικρό μεταβολισμό, ενώ το 56 έως 85% απεκκρίνεται αμετάβλητο. Μεταβολίζεται στο ήπαρ σε σουλφοξείδιο σιμετιδίνης, υδροξυσιμετιδίνη και γουανυλουρία της σιμετιδίνης. Ο κύριος μεταβολίτης της σιμετιδίνης είναι το σουλφοξείδιο, το οποίο αντιπροσωπεύει περίπου το 30% του εκκρινόμενου υλικού. Η σιμετιδίνη αποβάλλεται γρήγορα, με χρόνο ημιζωής αποβολής 123 λεπτά ή περίπου 2 ώρες. Λέγεται ότι έχει διάρκεια δράσης 4 έως 8 ώρες. Το φάρμακο αποβάλλεται κυρίως στα ούρα.
Ιστορία
Η σιμετιδίνη, εγκεκριμένη από το FDA για την αναστολή της έκκρισης του γαστρικού οξέος, υποστηρίχθηκε για μια σειρά δερματολογικών παθήσεων. Η σιμετιδίνη ήταν ο πρωτότυπος ανταγωνιστής Η2 ισταμίνης από το οποίο αναπτύχθηκαν οι αργότερα μέλη της κατηγορίας. Η σιμετιδίνη ήταν το αποκορύφωμα ενός έργου στα εργαστήρια Smith, Kline και French (SK & F) στο Welwyn Garden City (τώρα μέρος του GlaxoSmithKline ) των Τζέιμς Μπλακ, Ρόμπιν Γκάνελιν και άλλων για την ανάπτυξη ενός ανταγωνιστή υποδοχέα ισταμίνης για την καταστολή του στομαχικού οξέος έκκριση. Αυτό ήταν ένα από τα πρώτα φάρμακα που ανακαλύφθηκαν χρησιμοποιώντας μια ορθολογική προσέγγιση σχεδιασμού φαρμάκων. Ο Τζέιμς Μπλακ μοιράστηκε το βραβείο Νόμπελ του 1988 στη Φυσιολογία ή την Ιατρική για την ανακάλυψη της προπρανολόλης και επίσης του πιστώνεται η ανακάλυψη της σιμετιδίνης.
Παραπομπές
Κατηγορία:Θειαιθέρες Κατηγορία:Νιτρίλια Κατηγορία:Ηπατοτοξίνες Κατηγορία:Γουανιδίνες Κατηγορία:Αντιισταμινικά Κατηγορία:Αζόλες Κατηγορία:Αντιόξινα φάρμακα‎
Ομοσπονδιακή Υπηρεσία Διαχείρισης Καταστάσεων Έκτακτης Ανάγκης
Η Ομοσπονδιακή Υπηρεσία Διαχείρισης Καταστάσεων Έκτακτης Ανάγκης (αγγλικά: Federal Emergency Management Agency, FEMA) αποτελεί τμήμα του Υπουργείου Εσωτερικής Ασφάλειας, που αρχικά δημιουργήθηκε από το Προεδρικό Σχέδιο Αναδιοργάνωσης Νο 3 του 1978 και υλοποιήθηκε από δύο εκτελεστικά διατάγματα, την 1η Απριλίου του 1979.
Ο πρωταρχικός σκοπός του οργανισμού είναι να συντονίζει τις προσπάθειες, σε περίπτωση που έχει συμβεί καταστροφή στις Ηνωμένες Πολιτείες και εξάντληση των πόρων των τοπικών και κρατικών αρχών. Ο κυβερνήτης της πολιτείας στην οποία συμβαίνει η καταστροφή, πρέπει να κηρύξει κατάσταση έκτακτης ανάγκης και επισήμως να ζητήσει από τον πρόεδρο τη συνδρομή της FEMA και της ομοσπονδιακής κυβέρνησης, στην καταστροφή. Η FEMA παρέχει επίσης αυτές τις υπηρεσίες για τις περιοχές των Ηνωμένων Πολιτειών, όπως το Πουέρτο Ρίκο. Η μόνη εξαίρεση στα προαπαιτούμενα για αρωγή βοήθειας από το κράτος, συμβαίνει όταν μια κατάσταση έκτακτης ανάγκης ή/και καταστροφή, λαμβάνει χώρα σε ομοσπονδιακή ιδιοκτησία ή σε ένα ομοσπονδιακό περιουσιακό στοιχείο, για παράδειγμα ο βομβαρδισμός του 1995 του ομοσπονδιακού κτηρίου Άλφρεντ Π. Μέρα (Alfred P. Murrah) στην Οκλαχόμα Σίτι της Οκλαχόμα, ή το Διαστημικό Λεωφορείο Κολούμπια στην καταστροφική πτήση επιστροφής το 2003.
Ενώ η από εδάφους υποστήριξη των προσπαθειών αποκατάστασης μετά από καταστροφή, αποτελεί ένα σημαντικό μέρος του καταστατικού της FEMA, η υπηρεσία παρέχει σε κρατικές και τοπικές κυβερνήσεις, εμπειρογνώμονες σε εξειδικευμένους τομείς και τη χρηματοδότηση για τις προσπάθειες ανοικοδόμησης, όπως και τα ταμεία αρωγής για τις υποδομές, κατευθύνοντας τους πολίτες ώστε να έχουν πρόσβαση σε δάνεια με χαμηλό επιτόκιο, σε συνδυασμό με τη Διοίκηση Μικρών Επιχειρήσεων. Εκτός από αυτό, η FEMA παρέχει κονδύλια για την εκπαίδευση του προσωπικού ανταπόκρισης, σε όλες τις Ηνωμένες Πολιτείες και τα εδάφη της, ως μέρος της προσπάθειας για ετοιμότητα του οργανισμού.
Παραπομπές
Κατηγορία:Πολιτική των Ηνωμένων Πολιτειών
Βασίλης Μωραϊτέλης
Ο  Βασίλης Μωραϊτέλης (γεν. 1950;) είναι Έλληνας παλαίμαχος ποδοσφαιριστής, που αγωνιζόταν ως ανασταλτικός μέσος τη δεκαετία του ’70. Υπήρξε διεθνής με την Εθνική Ελπίδων και με σημαντικές διακρίσεις κατά τη διάρκεια της θητείας του στον Πανιώνιο.
Βιογραφικό
Ο Βασίλης Μωραϊτέλης ξεκίνησε το ποδόσφαιρο στον Αστέρα Ζωγράφου αλλά ανδρώθηκε ποδοσφαιρικά στη Νέα Σμύρνη, στην ομάδα του Πανιωνίου. Αγωνίστηκε στο σύλλογο πάνω από δέκα χρόνια και αυτός ήταν ο μοναδικός μεγάλος σύλλογος Α' Εθνικής, που έπαιξε. Υπήρξε βασικό μέλος της ποιοτικότερης ίσως ποδοσφαιρικής ομάδας στην ιστορία του Πανιωνίου, των αρχών της δεκαετίας του ’70, από την οποία αναδείχθηκαν πολλοί διεθνείς ποδοσφαιριστές της Εθνικής Ελλάδος. Στο τέλος της αγωνιστικής του καριέρας αγωνίστηκε με τον Παναιγιάλειο, στη Β' Εθνική.
Με τον Πανιώνιο τερμάτισε στη 2η θέση του πρωταθλήματος τη σεζόν 1970-71, μπροστά από τον τότε φιναλίστ του Κυπέλλου Πρωταθλητριών στο Στάδιο Γουέμπλεϊ, Παναθηναϊκό. Ήταν βασικό στέλεχος της ομάδας, αγωνίστηκε στα 32 από τα 34 ματς πρωταθλήματος και πέτυχε 3 καθοριστικά γκολ: το δεύτερο, νικητήριο γκολ στο 2-1 επί του Άρη Θεσσαλονίκης στο 83΄, το μοναδικό στο 1-0 επί του Ηρακλή στο 28΄ και το επίσης μοναδικό στο 0-1 εκτός έδρας επί του Αιγάλεω στο 8΄. Επίσης, έπαιξε και στους τρεις αγώνες για το Κυπέλλο Ελλάδος της ομάδας.
Την επόμενη σεζόν 1971-72, μετείχε με το σύλλογο στο Κύπελλο ΟΥΕΦΑ, όπου στον α΄ γύρο απέκλεισε τη δυνατή Αθλέτικο Μαδρίτης και στο β΄ γύρο αποκλείστηκε από τη Φερεντσβάρος, έπειτα από ένα επεισοδιακό πρώτο ματς, στο οποίο ο Μωραϊτέλης αποβλήθηκε στο 65΄ αφήνοντας την ομάδα με έννέα παικτες, δεδομένου πως στο 23΄ είχε αποβληθεί κι ο Μπάμπης Ιντζόγλου. Ο Πανιώνιος ηττήθηκε με 6-0, αλλά τιμωρήθηκε με αποκλεισμό χωρίς να δειξαχθεί η ρεβάνς λόγω επεισοδίων και πολλοί παίκτες του τιμωρήθηκαν με μακρχρόνιες ποινές. Ο Μωραϊτέλης τότε αποκλείστηκε από τις ευρωπαϊκές διοργανώσεις για τρία χρόνια, ως το τέλος του 1974.
Την ίδια περίοδο με τον Πανιώνιο κατέκτησε το Βαλκανικό Κύπελλο συλλόγων. Αγωνίστηκε και στα δύο ματς στο διπλό τελικό κατά της αλβανικής Μπέσα Δυρραχίου: στις 24 Νοεμβρίου στη Νέα Σμύρνη (νίκη με 2-1) και στις 15 Δεκεμβρίου στο Δυρράχιο (ισοπαλία 1-1).
Στον Πανιώνιο αγωνίστηκε ως τις αρχές της δεκαετίας του ’80. Συμπλήρωσε πάνω από 300 συμμετοχές στην Α΄ Εθνική και ήταν ο στυλοβάτης της ομάδας. Προς το τέλος της καριέρας του ευτύχησε ως αρχηγός της ομάδας να κατακτήσει τον πρώτο πανελλήνιο ποδοσφαιρικό τίτλο στην ιστορία του συλλόγου, το Κύπελλο Ελλάδος του 1979. Στον τελικό, στο Στάδιο Καραϊσκάκη, αγωνίστηκε στο β΄ ημίχρονο, όταν μπήκε ως αλλαγή στη θέση του Σαϊπά. Ήταν ο εμψυχωτής για τη μεγάλη ανατροπή, αφού στο τέλος του α΄ ημιχρόνου ο Πανιώνιος έχανε 0-1 αλλά στο τέλος κατάφερε να επικρατήσει με 3-1.
Την επόμενη σεζόν 1979-80 έλαβε μέρος στο Κύπελλο Κυπελλούχων, στην ιστορική πρόκριση επί της ολλανδικής Τβέντε με 4-0, 1-3 και στον άδοξο αποκλεισμό από τη σουηδική Γκέτεμποργκ με 1-0, 0-2 στην παράταση.
Εθνική ομάδα
Το 1969 αγωνίστηκε σε δύο ματς με την Εθνική ερασιτεχνική ομάδα ποδοσφαίρου Ελλάδας στην προκριματική φάση του Κυπέλλου Ερασιτεχνών ΟΥΕΦΑ.
Πηγές
Μωραϊτέλης Μωραϊτέλης Κατηγορία:Ποδοσφαιριστές Εθνικής Ελλάδας Κ21 μ
Σεισμός στην Κω το 1933
Τις 23 Απριλίου 1933 εκδηλώθηκε σεισμός μεγέθους 6,5 (Mw) με επίκεντρο στον Κεραμεικό κόλπο, ανατολικά της Κω. Το επίκεντρο του σεισμού ήταν σε βάθος 30 με 45 χιλιομέτρων. Ο σεισμός προκάλεσε το θάνατο περίπου 200 ανθρώπων, τον τραυματισμό 600 ατόμων, εκτεταμένες καταστροφές στην πόλη της Κω, τα χωριά Αντιμάχεια και Ασφενδιού καταστράφηκαν ολοσχερώς και εκτεταμένες ήταν οι ζημιές επίσης στην Καρδάμαινα. Μεγάλες καταστροφές υπήρξαν επίσης στα τουρκικά παράλια, στη Νίσυρο, στη Λέρο και στη Ρόδο. Η πόλη της Κω ανακατασκευάστηκε στη συνέχεια με βάση της ιταλικές πολεοδομικές αρχές.
Παραπομπές
Κως 1933 Κατηγορία:Ιστορία των Δωδεκανήσων Κατηγορία:Ιστορία της Κω
Ευρωπαϊκό Πρωτάθλημα Κλειστού Στίβου 2021
Το Ευρωπαϊκό Πρωτάθλημα Κλειστού Στίβου 2021 ήταν η 36η διοργάνωση του Ευρωπαϊκού Πρωταθλήματος Κλειστού Στίβου, που διεξήχθη υπό την εποπτεία της Ευρωπαϊκής Αθλητικής Ομοσπονδίας. Η διοργάνωση πραγματοποιήθηκε στην Αρένα Τόρουν στο Τόρουν, στην Πολωνία μεταξύ 4 και 7 Μαρτίου του 2021.
Ρανίλ Γουικρεμεσίνγκε
Σπουδές
Σπούδασε στο Βασιλικό Κολέγιο του Κολόμπο και εισήλθε στη Νομική Σχολή του Πανεπιστημίου της Κεϊλάνης (σημερινό Πανεπιστήμιο του Κολόμπο). Μετά την αποφοίτηση ολοκλήρωσε τις εξετάσεις του στο Δίκαιο στο Νομικό Κολέγιο της Σρι Λάνκα και ορκίστηκε δικηγόρος το 1972.
Ευρωπαϊκό Πρωτάθλημα Κλειστού Στίβου 2021
Στο πρωτάθλημα διεξήχθησαν 26 αγωνίσματα, 13 ανδρών και 13 γυναικών. Έλαβαν μέρος 682 αθλητές και αθλήτριες, 370 άνδρες και 312 γυναίκες από 46 χώρες-μέλη της Ομοσπονδίας.
Ρανίλ Γουικρεμεσίνγκε
Πολιτική σταδιοδρομία
Έγινε μέλος του Ενωτικού Εθνικού Κόμματος (UNP) και σύντομα ανήλθε στις βαθμίδες του κόμματος. Στην κυβέρνηση του Τζ. Ρ. Τζαγιεγουάρντενε διορίστηκε υφυπουργός Εξωτερικών και σύντομα προήχθη στη θέση του υπουργού για Θέματα Νεολαίας και Απασχόλησης. Έγινε έτσι ο νεότερος υπουργός στην ιστορία της χώρας. Επί προεδρίας του Ρανασίνγκε Πρεμαντάσα ο Γουικρεμεσίνγκε διορίστηκε υπουργός Βιοτεχνίας, εισάγοντας βιομηχανικές μεταρρυθμίσεις και ιδρύοντας την ειδική Οικονομική Ζώνη της Μπιγιαγκάμα. Στις 7 Μαΐου 1993 ορκίστηκε πρωθυπουργός μετά τη δολοφονία του προέδρου Πρεμαντάσα από Ταμίλ και το διορισμό του πρωθυπουργού Ντινγκίρι Μπάντα Γουιτζετούνγκα στο αξίωμα του υπηρεσιακού Προέδρου. Στη διάρκεια της πρωθυπουργίας του εισήγαγε οικονομικές μεταρρυθμίσεις. Μετά τις βουλευτικές εκλογές του 1994, ο Γουικρεμεσίνγκε αποχώρησε από την πρωθυπουργία και νέος πρόεδρος στο κόμμα ανέλαβε ο Γκαμίνι Ντισαναγιάκε, ο οποίος δολοφονήθηκε επίσης από τους Ταμίλ. Μετά την ήττα και της διαδόχου του, της χήρας του Σρίμα, ο Γουικρεμεσίνγκε επέστρεψε στην ηγεσία του Ενωτικού Εθνικού Κόμματος και έγινε αρχηγός της αντιπολίτευσης.
Ευρωπαϊκό Πρωτάθλημα Κλειστού Στίβου 2021
Στον πίνακα των μεταλλίων την πρώτη θέση κατέκτησε η Ολλανδία με 4 χρυσά μετάλλια και 7 συνολικά. Η Πορτογαλία κέρδισε τη δεύτερη θέση με 3 χρυσά μετάλλια. Την τρίτη θέση κατέκτησε η Μεγάλη Βρετανία με 2 χρυσά μετάλλια και 12 συνολικά.
Αποτελέσματα
thumb|220px|O πρωταθλητής στα 1500 και 3000 μέτρα, [[Γιάκομπ Ίνγεμπριγκτσεν.]] thumb|220px|O πρωταθλητής στο άλμα επί κοντώ, [[Άρμαντ Ντουπλάντις.]] thumb|220px|O πρωταθλητής στο άλμα εις τριπλούν, [[Πέδρο Πάμπλο Πισάρντο.]] thumb|220px|O πρωταθλητής του επτάθλου, [[Κεβίν Μαγιέρ.]]
Ρανίλ Γουικρεμεσίνγκε
Πολιτική σταδιοδρομία
Στις προεδρικές εκλογές του 1999 ήταν υποψήφιος με το UNP και ηττήθηκε από την Τσαντρίκα Κουμαρατούνγκα με διαφορά γύρω στις 700.000 ψήφους. Ο Ρανίλ οδήγησε το κόμμα του στις βουλευτικές εκλογές του 2000, όπου ηττήθηκε ξανά από το Συνασπισμό του Λαού (PA).
Ευρωπαϊκό Πρωτάθλημα Κλειστού Στίβου 2021
Άνδρες
2017 | 2019 | 2021 | 2023
Γυναίκες
thumb|220px|Η πρωταθλήτρια στα 400 μέτρα, [[Φέμκε Μπολ.]] thumb|220px|Η πρωταθλήτρια στα 1500 μέτρα, [[Ελίζ Βάντερελστ.]] thumb|220px|Η πρωταθλήτρια στο άλμα εις ύψος, [[Γιαροσλάβα Μάχουτσικ.]] thumb|220px|Η πρωταθλήτρια στο άλμα εις μήκος, [[Μαρίνα Μπεκ-Ρόμαντσουκ.]] thumb|220px|Η πρωταθλήτρια του πεντάθλου, [[Ναφισατού Τιάμ.]] 2017 | 2019 | 2021 | 2023
Ρανίλ Γουικρεμεσίνγκε
Πολιτική σταδιοδρομία
Έπειτα από τις γενικές εκλογές του 2001, ο συνασπισμός UNF με επικεφαλής τον Γουικρεμεσίνγκε κέρδισε 109 έδρες. Συνακόλουθα μπόρεσε να σχηματίσει κυβέρνηση και ορκίστηκε ως ο 17ος πρωθυπουργός της Σρι Λάνκα στις 9 Δεκεμβρίου 2001. Ωστόσο, πρόεδρος παρέμεινε η Κουμαρατούνγκα. Ο πρωθυπουργός διόρισε το δικό του υπουργικό συμβούλιο, παρότι το σύνταγμα ορίζει ότι ο Πρόεδρος είναι και αρχηγός κυβέρνησης. Ως πρωθυπουργός ακολούθησε οικονομική πολιτική με στόχο την ανάπτυξη, πετυχαίνοντας να διατηρήσει τον πληθωρισμό κάτω του 10%. Λίγο μετά την εκλογή του πέτυχε ώστε να υπογραφεί ειρήνη με τους αντάρτες Ταμίλ (υπογράφτηκε στις 22 Φεβρ. 2002). Και οι δύο πλευρές συμφώνησαν να σταματήσουν κάθε εχθροπραξία. Ως αποτέλεσμα του τερματισμού του πολέμου, σημειώθηκε αύξηση των τουριστών στη χώρα.
Η πρόεδρος Κουμαρατούνγκα διέλυσε τη Βουλή στις 7 Φεβρουαρίου 2004 και έδωσε ένα τέλος στο καθεστώς του Γουικρεμεσίνγκε, το κόμμα του οποίου ηττήθηκε στις εκλογές εκείνης της χρονιάς. Έτσι, από το 2004 ως το 2015 ο Γουικρεμεσίνγκε υπηρέτησε ως αρχηγός της αντιπολίτευσης.
Ευρωπαϊκό Πρωτάθλημα Κλειστού Στίβου 2021
Μετέχουσες χώρες
Αθλητές από 46 ομοσπονδίες μέλη της Ευρωπαϊκής Αθλητικής Ομοσπονδίας αγωνίστηκαν σε αυτό το πρωτάθλημα. Επιπλέον, 1 αθλητής συμπλήρωσε τους Εξουσιοδοτημένους Ουδέτερους Αθλητές. Δεν συμμετείχε το Γιβραλτάρ, η Ισλανδία, η Μολδαβία και το Μονακό.
Ρανίλ Γουικρεμεσίνγκε
Πολιτική σταδιοδρομία
Το Δεκέμβριο του 2004 επιλέχθηκε από το Ενωτικό Εθνικό Κόμμα ως υποψήφιος για τις προεδρικές εκλογές του 2005, στις οποίες ηττήθηκε οριακά (48,43%) από τον Μαχίντα Ρατζαπάκσα (50,29%).
Ευρωπαϊκό Πρωτάθλημα Κλειστού Στίβου 2021
Μετέχουσες χώρες
• 4
Εξωτερικοί σύνδεσμοι
Κατηγορία:Ευρωπαϊκό Πρωτάθλημα Κλειστού Στίβου 2021 Κατηγορία:Ευρωπαϊκό Πρωτάθλημα Κλειστού Στίβου Κατηγορία:Αθλητισμός στην Πολωνία Κατηγορία:Στίβος το 2021
Ρανίλ Γουικρεμεσίνγκε
Πολιτική σταδιοδρομία
Έπειτα από τη διεξαγωγή των προεδρικών εκλογών του 2015 και τη νίκη του Μαϊθριπάλα Σιρισένα, ο Ρανίλ Γουικρεμεσίνγκε διορίστηκε πρωθυπουργός για 3η φορά. Υπηρέτησε για 8 μήνες ως μη εκλεγμένος πρωθυπουργός και τελικά εξελέγη για 4η φορά στις 21 Αυγούστου 2015.
Συνταγματική κρίση 2018
Τον Οκτώβριο του 2018 ο πρόεδρος Σιρισένα διόρισε τον Ραγιαπάκσε στην πρωθυπουργία, προκαλώντας συνταγματική κρίση, καθώς δεν απάλλαξε πρώτα από τα καθήκοντά του τον από το 2015 πρωθυπουργό Γουικρεμεσίνγκε. Αποτέλεσμα ήταν η χώρα να έχει ταυτόχρονα δύο πρωθυπουργούς. Ο Σιρισένα αποφάσισε να διαλύσει το Κοινοβούλιο και να προκηρύξει πρόωρες εκλογές. Ωστόσο, με εντολή του Ανωτάτου Δικαστηρίου στις 14 Νοεμβρίου το Κοινοβούλιο συνήλθε σε συνεδρίαση και ενέκρινε πρόταση μομφής εναντίον του Ραγιαπάκσε.
Έπειτα από αποφάσεις του Ανωτάτου Δικαστηρίου και του Εφετείου, ο Ραγιαπάκσε υπαναχώρησε και επανέφερε στην πρωθυπουργία τον Γουικρεμεσίνγκε στις 16 Δεκεμβρίου 2018.
4η πρωθυπουργία
Έπειτα από τις ταραχές που ξέσπασαν στη Σρι Λάνκα λόγω της οικονομικής κρίσης και την παραίτηση του πρωθυπουργού Μαχίντα Ραγιαπάκσε στις 9 Μαΐου 2022, ο πρόεδρος Γκοταμπάγια Ραγιαπάκσε διόρισε τον Γουικρεμεσίνγκε στην πρωθυπουργία στις 12 Μαΐου 2022.
Πρόεδρος
Στις 15 Ιουλίου 2022 ανέλαβε υπηρεσιακός Πρόεδρος της Σρι Λάνκα, μία ημέρα μετά την επίσημη παραίτηση του Γκοταμπάγια Ραγιαπάκσε εν μέσω της οικονομικής κρίσης και των διαδηλώσεων στη χώρα. Την ίδια ημέρα αποφάσισε να καταργήσει την προεδρική σημαία και να καταργήσει τον τίτλο "Η Εξοχότητά του" κατά την προσφώνηση του Προέδρου. Στις προεδρικές εκλογές που διεξήχθησαν στις 20 Ιουλίου ο Γουικρεμεσίνγκε εξελέγη από το Κοινοβούλιο ως ο 9ος Πρόεδρος. Στις 21 Ιουλίου 2022 ορκίστηκε πρόεδρος ενώπιον του κοινοβουλίου.
Επιπλέον πηγές
Κατηγορία:Πρόεδροι της Σρι Λάνκα Κατηγορία:Πρωθυπουργοί της Σρι Λάνκα Κατηγορία:Ηγέτες εν ενεργεία
Υπουργείο Εσωτερικής Ασφάλειας των ΗΠΑ
Το Υπουργείο Εσωτερικής Ασφάλειας των ΗΠΑ (αγγλικά: Department of Homeland Security, DHS) αποτελεί τμήμα του υπουργικού συμβουλίου της ομοσπονδιακής κυβέρνησης των Ηνωμένων Πολιτειών. Προτάθηκε για πρώτη φορά από την Επιτροπή των ΗΠΑ για την Εθνική Ασφάλεια/21ο αιώνα, τον Οκτώβριο του 2001 ως ταχεία απάντηση στις επιθέσεις της 11ης Σεπτεμβρίου. Το Υπουργείο Εσωτερικής Ασφάλειας είναι επιφορτισμένο με βασικές ευθύνες, όσον αφορά την προστασία των Ηνωμένων Πολιτειών και των εδαφών τους (συμπεριλαμβανομένων των προτεκτοράτων) και την αντιμετώπιση τρομοκρατικών επιθέσεων, ατυχημάτων και φυσικών καταστροφών. Το Υπουργείο Εσωτερικής Ασφάλειας, και όχι το Υπουργείο Εσωτερικών, είναι ισοδύναμο με τα υπουργεία Εσωτερικών των άλλων χωρών. Κατά το οικονομικό έτος 2011, το DHS διέθετε προϋπολογισμό 98,8 δισ. δολαρίων και είχε δαπάνες, καθαρά 66,4 δις δολάρια.
Σε περίπτωση που το Υπουργείο Άμυνας είναι επιφορτισμένο με στρατιωτικές ενέργειες στο εξωτερικό, το Υπουργείο Εσωτερικής Ασφάλειας λειτουργεί σε πολιτικό επίπεδο, για την προστασία των Ηνωμένων Πολιτειών εντός και εκτός των συνόρων τους. Ο διακηρυγμένος στόχος του είναι να προετοιμαστεί για την πρόληψη και δράση σε καταστάσεις έκτακτης ανάγκης, ιδίως της τρομοκρατίας. Την 1η Μαρτίου του 2003, το DHS απορρόφησε την Υπηρεσία Μετανάστευσης και Πολιτογράφησης και ανέλαβε τα καθήκοντά της. Με τον τρόπο αυτό, η Επιτροπή κατέταξε τις τις υπηρεσίες ελέγχου σε δύο ξεχωριστούς και νέους οργανισμούς: Υπηρεσία Ελέγχου Μετανάστευσης και Τελωνείων και Υπηρεσίες Ιθαγένειας και Μετανάστευσης. Τα τμήματα ερευνών και μονάδων συλλογής πληροφοριών του INS και της Τελωνειακής Υπηρεσίας, συγχωνεύθηκαν σχηματίζοντας τις Έρευνες Εσωτερικής Ασφάλειας. Επιπλέον, οι υπηρεσίες ελέγχου των συνόρων του INS, συμπεριλαμβανομένων της Περιπόλου Συνόρων, των Τελωνειακών Αρχών, καθώς και της Υπηρεσία Επιθεώρησης Υγείας Ζώων και Φυτών, ενοποιήθηκαν σε ένα νέο οργανισμό υπό το DHS: Υπηρεσία Τελωνειακής και Συνοριακής Προστασίας. Η Ομοσπονδιακή Υπηρεσία Προστασίας εντάσσεται στο πλαίσιο της Εθνικής Προστασίας και Διεύθυνσης Προγραμμάτων.
Με περισσότερους από 200.000 υπαλλήλους, το DHS είναι το τρίτο μεγαλύτερο υπουργείο του Υπουργικού Συμβουλίου, μετά τα υπουργεία Άμυνας και Υποθέσεων Βετεράνων. Η πολιτική εσωτερικής ασφάλειας συντονίζεται στο Λευκό Οίκο από το Συμβούλιο Εσωτερικής Ασφάλειας. Άλλες υπηρεσίες με σημαντικές ευθύνες για την ασφάλεια της χώρας, περιλαμβάνουν τα Υπουργεία Υγείας και Ανθρωπίνων Υπηρεσιών, Δικαιοσύνης και Ενέργειας.
Στις 16 Δεκεμβρίου του 2013, η Γερουσία των ΗΠΑ διόρισε τον Τζε Τζόνσον ως υπουργό Εσωτερικής Ασφάλειας.
Σύμφωνα με τον Πίτερ Ανδρέα, θεωρητικό, η δημιουργία του DHS αποτέλεσε τον πιο σημαντικό κυβερνητικό ανασχηματισμό μετά τον Ψυχρό Πόλεμο, και την πιο σημαντική αναδιοργάνωση των ομοσπονδιακών υπηρεσιών, από το νόμο περί Εθνικής Ασφάλειας του 1947, σύμφωνα με τον οποίο, τα διάφορα στρατιωτικά υπουργεία τοποθετήθηκαν υπό το Υπουργείο Άμυνας και δημιουργήθηκαν το Συμβούλιο Εθνικής Ασφαλείας και η Κεντρική Υπηρεσία Πληροφοριών. To DHS αποτελεί επίσης την πλέον ποικιλόμορφη συγχώνευση των ομοσπονδιακών αρμοδιοτήτων και ευθυνών, ενσωματώνοντας 22 κυβερνητικές υπηρεσίες σε μια ενιαία οργάνωση.
Παραπομπές
Κατηγορία:Πολιτική των Ηνωμένων Πολιτειών
Εκκλησία της Παναγίας (Γκαλάτσι)
Η Εκκλησία της Παναγίας (στα ρουμανικά: Biserica Sfânta Precista) στο Γκαλάτσι είναι ρουμανική ορθόδοξη εκκλησία που είναι αφιερωμένη στη Κοίμηση της Θεοτόκου. Αποτελεί το παλαιότερο ιστορικό μνημείο στο Γκαλάτσι και έχει ενταχθεί στη λίστα με τα ιστορικά μνημεία του Υπουργείου Πολιτισμού και Θρησκευμάτων της Ρουμανίας.
Ιστορία της εκκλησίας
Η Εκκλησία της Παναγίας στο Γκαλάτσι αρχικά αποτελούσε εκκλησία μοναστηριού. Xτίστηκε μεταξύ του 1643 και 1647 από δύο εμπόρους από τη Μπράιλα, τον Dia και τον Serbu, και τον Κονσταντίν Τεοντόρ από το Γκαλάτσι και έχει αρχιτεκτονικά στοιχεία από τη Μολδαβία, τη Βλαχία και τη Τρανσυλβανία. Αναφορά στο μοναστήρι έκανε ο Σύριος ορθόδοξος κληρικός και χρονικογράφος, από το Χαλέπι Paul Zaim (είναι γνωστός ως Παύλος από το Χαλέπι), που το επισκέφτηκε το 1653.
Το 18ο και το 19ο αιώνα η εκκλησία λεηλατήθηκε και καταστράφηκε επανειλημμένως. Ειδικότερα λεηλατήθηκε και κάηκε το 1711 από τους Τούρκους και τους Τατάρους ενώ καταστράφηκε και στη διάρκεια των πολέμων μεταξύ της Ρωσικής Αυτοκρατορίας, της Αυστροουγγαρίας και της Οθωμανικής Αυτοκρατορίας τις περιόδους 1735 -1739 και 1769 -1774. Καταστράφηκε εκ νέου το 1821 από τους Τούρκους. Σύμφωνα με τον επίσκοπο Melchisedec Ștefănescu (1823 -1892) η μονή είχε επανειλημμένα καεί και λεηλατηθεί από τους Τούρκους, που την είχαν μετατρέψει σε τελωνείο και συγκέντρωναν εκεί τα προϊόντα από ολόκληρη τη χώρα πριν τα μεταφέρουν στην Κωνσταντινούπολη.
Από το 1954 μέχρι το 1957 έγιναν στην εκκλησία εργασίες σταθεροποίησης και ανακαίνισης. Το 1971 μετατράπηκε από το κομμουνιστικό καθεστώς σε μουσείο ιστορίας και τέχνης και έγινε ξανά εκκλησία μετά τη πτώση του κομμουνιστικού καθεστώτος στη Ρουμανία το 1990.
Παραπομπές
Κατηγορία:Χριστιανικοί ναοί στη Ρουμανία
Κύπελλο ΑΠΟΕΣΠ
Η κυπελλούχος ομάδα αποκτά το δικαίωμα συμμετοχής στο Κύπελλο ΣΤΟΚ.
Δομή
Στο κύπελλο συμμετέχουν οι ομάδες της ΑΠΟΕΣΠ, οι οποίες αγωνίζονται σε μόνους νοκ άουτ αγώνες μεταξύ τους. Ο τελικός διεξάγεται σε ουδέτερο στάδιο.
Οι κυπελλούχες ομάδες
Στον πίνακα που ακολουθεί παρουσιάζονται οι κυπελλούχες ομάδες απο την περίοδο 1971-72 μέχρι σήμερα. Δεν έχουν βρεθεί στοιχεία για τις περιόδους 1963-1971. Την περίοδο 1974-75 το κύπελλο δεν διεξήχθη λόγω της τουρκικής εισβολής. Το κύπελλο των περιόδων 2019-20 και 2020-21 διακόπηκε λόγω της πανδημίας του κορωνοιού. Δεν έχουν βρεθεί στοιχεία για την περίοδο 2004-05.
Δείτε επίσης
Πρωτάθλημα ΑΠΟΕΣΠ
Κωνσταντής Κολοκοτρώνης
Ο Κωνσταντής Κολοκοτρώνης (1745 - 19 Ιουλίου 1780) ήταν ο πατέρας της ηγετικής φυσιογνωμίας της Ελληνικής Επανάστασης του 1821 Θεόδωρου Κολοκοτρώνη, αλλά και μια από τις σπουδαιότερες ιστορικές φυσιογνωμίες των αρματολών στον προεπαναστατικό αγώνα.
Βιογραφία
Γεννήθηκε πιθανόν το 1745 και ήταν ένα από τα πέντε παιδιά του Ιωάννη Κολοκοτρώνη. Είχε ανάστημα μέτριο και ήταν μελαμψός και γρήγορος.
Νέος ακόμα ο Κωνσταντής διορίστηκε από τον Χαλήλ μπεη αρματολός της Κορίνθου, όπου έμεινε τέσσερα χρόνια. Συνδέθηκε στενά με τις πιο ισχυρές οικογένειες του Μοριά, τους Πετιμεζαίους και απέκτησε σημαντική δύναμη. Έφθασε στο σημείο να επηρεάζει αποφασιστικά τους διορισμούς των πασάδων της Πελοποννήσου. Στα τέσσερα χρόνια που βαστούσε το αρματωλίκι της Κορίνθου γεννήθηκε μέσα του το μεγάλο σχέδιο να αποτινάξει τους Τούρκους από την Πελοπόννησο. Έγινε βλάμης με τον περίφημο κλέφτη του Ταϋγέτου τον Παναγιώταρο. Το 1762 άφησε το αρματωλίκι, ανέβηκε στον Ταΰγετο και μαζί με τον Παναγιώταρο έκτισε πύργο στην Καστάνιτσα της Μάνης, και κοντά σ΄ αυτόν δύο χαμόσπιτα. Από εκεί ξεκινούσαν καταστροφικές επιδρομές στους Τούρκους.
Το 1770 τάχθηκε υπέρ του κινήματος των Ορλωφικών και έδειξε ανδρεία στις μάχες που ακολούθησαν μάλιστα δυο από τους αδερφούς του σκοτώθηκαν καθώς και ο πατέρας του που βρήκε σκληρότατο θάνατο από τους Τούρκους. Πολέμησε τους Τούρκους σε όλη την Πελοπόννησο και τους έκανε μεγάλη ζημιά. Κάποτε παραφύλαξε στην γέφυρα του Μπίρμπαγα στην Κατσάνα και σκότωσε τον Μπεκιάρη, τον πιο γενναίο και πιο αιμοβόρο από τους αρχηγούς των Αλβανών, με 36 παλληκάρια του. Μιά άλλη φορά πάλι, κοντά στην Ανδρούσα, ξέκανε άλλον γενναίο οπλαρχηγό Αλβανό, τον Βέιζο με 24 παλληκάρια του. Με τις πράξεις του αυτές ενθάρυνε τους Έλληνες να βγουν στα βουνά και να γίνουν πέντε χιλιάδες κλέφτες. Μετά την αντιμετώπιση των Αλβανών που λυμαίνονταν την Πελοπόννησο ύστερα από τα Ορλωφικά, όπου ο Κολοκοτρώνης με τρεις χιλιάδες παλλικάρια του αντιμετώπισε δώδεκα χιλιάδες Αλβανούς και τους ξετίναξε, το όνομα του Κολοκοτρώνη ακούστηκε σε όλο τον Ελληνισμό. Τόσο όμως ήταν το μίσος των Τούρκων, που ο Χασάν Τσεζάερλης, παρότι ο Κωνσταντής τον συνέτρεξε αποφασιστικά στην εκστρατεία του κατά των Αλβανών, δε του συγχώρεσε ότι δεν τον "προσκύνησε", ώστε, μαζί με τον μεγάλο δραγουμάνο του στόλου, τον Μαυρογένη μάζεψαν καράβια και δεκατέσσερις χιλιάδες στρατό και ήρθαν στο Γύθειο για να τον πιάσουν. Ο Κωνσταντής και ο βλάμης του ο Παναγιώταρος πολέμησαν γενναία στην πολιορκία της Καστανίτσας, και ο Παναγιώταρος πιάστηκε ζωντανός και κρεουργήθηκε. Ο Κωνσταντής πληγώθηκε θανάσιμα από μια σπαθιά. Έτσι πληγωμένο θανάσιμα και με πυρετό ετοιμοθάνατο τον βρήκαν εφτά Μπαρδουνιώτες και τον πετσόκοψαν. Πέταξαν το κεφάλι του σε μια τρύπα και το κορμί του στον γκρεμό αναμεσα στα χωριά Άρνα και Κοτσατινα Λακωνίας.Το σώμα του διατηρήθηκε λόγω των χαμηλών θερμοκρασιών, εντοπίστηκε και ενταφιάστηκε στη Μηλιά της Μάνης, στο συνοικισμό Κυβέλεια, όπου σώζεται ο τάφος του.
Πηγές
Κατηγορία:Αρματολοί Κατηγορία:Κλέφτες Κωνσταντης Κατηγορία:Έλληνες αγωνιστές του 18ου αιώνα
Διατροφή στο διάστημα
Μια στελεχωμένη από ανθρώπους διαστημική αποστολή που μπορεί να διαρκέσει από κάποιους μήνες μέχρι και χρόνια θα πρέπει να έχει εφοδιαστεί με τις κατάλληλες προμήθειες φαγητού για τους αστροναύτες. Προκύπτουν έτσι πολλά ερευνητικά ερωτηματικά για τις τροφικές προμήθειες που θα δώσουν τη δυνατότητα στα μέλη της διαστημικής αποστολής να επιβιώσουν στις ιδιαίτερες συνθήκες του διαστήματος. Αξίζει λοιπόν να γίνει αναφορά στον τρόπο συσκευασίας των τροφίμων, στη σύσταση και περιεκτικότητά τους σε θρεπτικά συστατικά αλλά και στο βάρος που θα πρέπει να έχουν οι συσκευασίες τροφίμων όπως επίσης και στη διαδικασία συντήρησής τους στο διαστημόπλοιο. Οι αστροναύτες τρέφονται με τρία ημερήσια γεύματα, πρωινό, μεσημεριανό και βραδινό.
Πρώιμη διαστημική τροφή
Η τροφή είναι μία από τις βασικότερες ανάγκες του ανθρώπου για επιβίωση είτε βρίσκεται στη Γη είτε στο διάστημα. Προσφέρει στους αστροναύτες τα απαραίτητα θρεπτικά συστατικά και θερμίδες  που χρειάζονται για να λειτουργεί ο οργανισμός τους σωστά σε συνθήκες έλλειψης βαρύτητας και για να επιτελούν όλες τις καθημερινές τους εργασίες. Όμως η «διαστημική τροφή» διαφέρει κατά πολύ από την «γήινη».
Το 1961, χρονιά την οποία έγιναν τα πρώτα ταξίδια στο διάστημα, η τροφή των αστροναυτών της αποτελούνταν από πολτοποιημένη τροφή που βρισκόταν μέσα σε μεταλλικά σωληνάρια. Λίγα χρόνια αργότερα στις αμερικανικές αποστολές η τροφή εκτός από υγρή ήταν και σε μορφή σκόνης ή κύβων. Όμως ήταν δύσκολο για τους πρώτους ανθρώπους στο διάστημα να την καταναλώσουν, καθώς δεν είχε γεύση κάνοντάς την κάτι πρωτόγνωρο και άγνωρο γι’ αυτούς που είχαν συνηθίσει το φαγητό στη Γη. Όμως, λόγω της έλλειψης της βαρύτητας δεν πρέπει να δημιουργούνται ψίχουλα, κάτι το οποίο αποτρέπεται από την χρήση ειδικών δίσκων και σωληναρίων. Οι δίσκοι χωρίζονται ανάλογα με τη χώρα-ήπειρο από την οποία προέρχεται η τροφή: κόκκινοι-Ρωσία, μπλε-Αμερική/Ευρώπη. Επιπλέον θα πρέπει η τροφή να είναι αποτρεπτική ως προς την δημιουργία πολλών αποβλήτων. Αυτό μπορεί να επιτευχθεί με την κατανάλωση τροφών όπως οι ξηροί καρποί.